KRAJEVNA SKUPNOST ROŽNA DOLINA

Številka: 11/24

Datum: 18.4.2024

**ZAPISNIK**

11. seje Sveta KS

Prisotni: Borut Čubej, Miha Bitežnik, Mavricija Valantič, Klavdija Židanik, Nataša Volk, Erika Bensa, Bore Mitovski, Slavko Šuligoj, Marjan Grilč

Pričetek seje ob 17. uri

**DNEVNI RED:**

**1.Pregled realizacije sklepov 10. seje.**

**2 Predlogi za rebalans 2024 in 2025.**

**3.Pregled prispele pošte.**

**4.Predlogi in pobude.**

**5.Razno.**

Na dnevni red nihče nima pripomb in se z njim vsi člani sveta KS soglasno strinjajo.

**Točka 1.**

Po pregledu sklepov smo ugotovili, da so bili vsi sklepi realizirani razen 7. sklepa. Na ta sklep ima tudi g. Bore Mitovski pripombe, ker pravi, da ni v skladu z zakonom. G. Čubej mu pojasni, da bomo sklep realizirali in bo tako do preklica.

**Točka 2.**

G. Grilč predlaga sredstva za prireditve v višini 5.000,00 eur in novoletno okrasitev KS RD 3.000,00 eur. G. Bitežnik predlaga popravilo ograje za sedežem KS RD, ker je obstoječa nevarna in ni čez celo v višini 10.500,00 eur. G.a Volk predlaga sklop druženj za otroke in krajane (ure pravljic, delavnice šivanja, delavnice kuhanja, predstavitev knjige, …) v višini 3.500,00 eur. G.a Mavricija Valantič predlaga dopolnitev fitnesa na prostem z napravami po predlogu krajanov v višini 15.000,00 eur. Ureditev garaže na Ajševici v višini 5.000,00 eur. Prepleskanje Doma krajanov v Stari Gori in zamenjava talnih okrasnih letev 5.000,00 eur. Prepleskanje prostorov in klopi na sedežu KS Rožna Dolina in montaža lesene letve na višini naslonjal stolov 5.500,00 eur.

**Sklep št. 1:**

**G.a Volk pripravi predloge za rebalans proračuna MONG za 2024 in 2025.**

**Točka 3.**

Prejeli smo slike in dopis glede hrupa za Univerzo v Rožni Dolini. Svet KS tukaj nima vpliva, lahko pa pomagamo pri realizaciji sestanka z Univerzo in prizadetima družinama. G. Šuligoj pojasni, da Univerza montira vedno več naprav in je tam hrup vsak dan večji.

**Sklep št. 2:**

**G. Šuligoj dogovori sestanek z Univerzo Nova Gorica.**

**Točka 4.**

G. Šuligoj prosi, da se ponovno urgira na MONG za vzdrževanje povezovalne peš poti (stopnic) na cesti 25. maja v Rožni Dolini v lasti MONG-a.

Glede lokalne ceste na Ajševici (povezovalna cesta med cesto Rožna Dolina – Ajševica in cesto Ajševica - Kromberk je treba dati predlog na MONG, da glede na to, da je bila pri izgradnji krožišča še bolj poškodovana in je ni nihče popravil, da se cesta omeji v uporabo samo za stanovalce šolski avtobus in dostavo.

G.a Valantič prosi za postavitev omejitve hitrosti na ulici Pod gričem na 30 km/h. Pripraviti moramo dopis za MONG glede prometne varnosti.

**Sklep št. 3:**

**Pripravimo dopis za MONG za izboljšanje prometne varnosti v KS Rožna Dolina.**

G.a Valantič je na uradnih prejela vprašanje g.e Lipičar glede puščanja vode na ulici Pod gričem 16, kar je bilo že posredovano na MONG-u in VIK-u, kdaj bo izvedeno. G. Stepančič na VIK-u je povedal, da bo to realizirano konec maja ali začetek junija. Pravkar je v podpisu pogodba z MONG.

G.o Volk zanima tudi ali je kdo prijavil puščanje vode pred tunelom skozi Panovec.

**Sklep št. 4:**

**G.a Valantič prijavi puščanje vode iz jaška pred tunelom Panovec podjetju VIK.**

**Točka 5.**

G. Šuligoja zanima kdo daje dovoljenje za obratovalni čas bencinske črpalke v Rožni Dolini v naselju pri univerzi. Sveta KS niso vprašali, zato se bo g. Šuligoj pozanimal kako je s tem.

**Sklep št. 5:**

**G. Šuligoj se pozanima, kako je z dovoljenji za obratovalni čas bencinskih servisov ponoči.**

G. Mitovski predlaga postavitev javne luči v Stari Gori na spodnjem delu parcele št. 82 k.o. Stara Gora, ker tam ustavlja šolski avtobus in je pozimi še tema. To bomo podali MONG-u v prometni varnosti.

G. Bensa prosi za postavitev table meritve hitrosti na Vipavski cesti od križišča do mejnega prehoda. Tudi ta problem sodi v prometno varnost.

G. Mitovski prosi za zamenjavo obstoječega ogledala na ovinku v Stari Gori pri hišni številki 9.

G. Mitovski je v Domu krajanov v Stari Gori dne 20.1.24 oddal prostor g. Mihi Bitežniku in g. Janu Terčiču ter za to oddajo napisal dve pogodbi, kar ni v skladu z dogovorom. Prva pogodba izdana g. Mihi Bitežniku je bila plačana, druga pogodba je bila izdana g. Janu Terčiču za čas po 24.00 uri. Ker to ni v skladu z navadami, ki jih imamo ob oddaji prostorov v najem, drugo pogodbo dano g. Janu Terčiču razveljavimo.

**Sklep št. 6:**

**Razveljavi se pogodba sklenjena med KS Rožna Dolina in g. Janom Terčičem z dne 21.1.2024 za najem-uporabo Doma krajanov v Stari Gori od 00.00 do 12.00 ure. G. Janu Terčiču se izda dobropis.**

Seja zaključena ob 19.00 uri.

Zapisala Predsednik KS RD

Nataša Volk Borut Čubej